CELEX: 32004R1862
Language: fi
Date: 2004-10-26 00:00:00
Title: Komission asetus (EY) N:o 1862/2004, annettu 26 päivänä lokakuuta 2004, vesimelonien kaupan pitämiseen sovellettavista vaatimuksista

28.10.2004   
            
            
               FI
            
            
               Euroopan unionin virallinen lehti
            
            
               L 325/17
            
         
      KOMISSION ASETUS (EY) N:o 1862/2004,
   annettu 26 päivänä lokakuuta 2004,
   vesimelonien kaupan pitämiseen sovellettavista vaatimuksista
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Vesimelonit kuuluvat tuotteisiin, joihin on sovellettava asetuksen (EY) N:o 2200/96 liitteessä I olevia kaupan pitämisen vaatimuksia. Vesimelonien kaupan pitämisen vaatimuksista 16 päivänä kesäkuuta 1997 annettua komission asetusta (EY) N:o 1093/97 (2) on muutettu useita kertoja. Asetus (EY) N:o 1093/97 olisi tästä syystä selvyyden vuoksi kumottava ja korvattava uudella asetuksella 1 päivästä tammikuuta 2005.
            
         
               (2)
            
            
               Maailmankaupan avoimuuden vuoksi olisi tästä syystä otettava huomioon Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevän työryhmän suosittelemat vesimelonien kaupan pitämistä ja laadun valvontaa koskevat laatuvaatimukset FFV-37.
            
         
               (3)
            
            
               Uusien vaatimusten tarkoituksena on poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta.
            
         
               (4)
            
            
               Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointi tai erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta johtuvaa laadun heikkenemistä. Nämä muutokset on syytä ottaa huomioon sovellettaessa vaatimuksia lähettämisvaihetta seuraavissa kaupan pitämisen vaiheissa.
            
         
               (5)
            
            
               Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   CN-koodiin 0807 11 kuuluvien vesimelonien kaupan pitämistä koskevat vaatimukset ovat liitteessä.
   Vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin.
   Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti:
   
               a)
            
            
               vähäistä tuoreuden ja nestejännityksen vähenemistä;
            
         
               b)
            
            
               vähäistä tuotteen kehittymisestä ja pilaantumisalttiudesta johtuvaa laadun heikkenemistä.
            
         2 artikla
   Kumotaan asetus (EY) N:o 1093/97.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).
   
      (2)  EYVL L 158, 17.6.1997, s. 21. Asetus sellaisena kuin se on viimeksi muutettuna asetuksella (EY) N:o 907/2004 (EUVL L 163, 30.4.2004, s. 50).
   
      LIITE
      VESIMELONEJA KOSKEVAT VAATIMUKSET
      I   TUOTTEEN MÄÄRITELMÄ
      Nämä vaatimukset koskevat lajin Citrullus lanatus (Thunb.) Matsum. ja Nakai lajikkeiden vesimeloneja, jotka on tarkoitettu toimitettaviksi kuluttajille tuoreina, teolliseen jalostukseen tarkoitettuja vesimeloneja lukuun ottamatta.
      II   LAATUA KOSKEVAT MÄÄRÄYKSET
      Vaatimusten tarkoituksena on määritellä vesimelonien laatu kauppakunnostuksen ja pakkaamisen jälkeen.
      A   Laatua koskevat vähimmäisvaatimukset
      Kullekin luokalle annetut erityissäännökset ja sallitut poikkeamat huomioon ottaen vesimelonien on oltava kaikissa luokissa:
      
                  —
               
               
                  eheitä,
               
            
                  —
               
               
                  terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita,
               
            
                  —
               
               
                  puhtaita, lähes vailla näkyviä vieraita aineita,
               
            
                  —
               
               
                  lähes vailla tuholaisia,
               
            
                  —
               
               
                  lähes vailla tuholaisten aiheuttamia vioittumia,
               
            
                  —
               
               
                  kiinteitä ja riittävän kypsiä; mallon värin ja maun tulee vastata riittävää kypsyysastetta,
               
            
                  —
               
               
                  vailla halkeamia,
               
            
                  —
               
               
                  vailla epätavallista pintakosteutta,
               
            
                  —
               
               
                  vailla vierasta hajua ja/tai makua.
               
            Vesimelonien kehitysasteen ja kunnon on oltava sellainen, että ne:
      
                  —
               
               
                  kestävät kuljetuksen ja käsittelyn, sekä
               
            
                  —
               
               
                  saapuvat tyydyttävässä kunnossa määräpaikkaan.
               
            B   Kypsyyttä koskevat vähimmäisvaatimukset
      Vesimelonien on oltava riittävän kehittyneitä ja kypsiä. Hedelmälihan refraktometriluvun on oltava vähintään 8 astetta Brixin asteikolla mitattuna mallosta keskeltä hedelmää sen poikittain leveimmästä kohdasta.
      C   Luokitus
      Vesimelonit luokitellaan kahteen luokkaan seuraavasti:
      
                  i)
               
               
                  I luokka
                  Tähän luokkaan luokiteltujen vesimelonien on oltava hyvälaatuisia. Niiden on oltava ominaisuuksiltaan lajikkeelle tyypillisiä.
                  Niissä voi kuitenkin olla seuraavanlaisia vähäisiä vikoja edellyttäen, että viat eivät vaikuta tuotteen ulkonäköön, laatuun, säilyvyyteen ja pakkauksen ulkoasuun:
                  
                              —
                           
                           
                              pieni muotovirhe,
                           
                        
                              —
                           
                           
                              vähäinen värivirhe; vaaleata kuoren väriä kohdassa, jossa hedelmä on kehittyessään kosketuksissa maahan, ei pidetä virheenä,
                           
                        
                              —
                           
                           
                              vähäisiä arpeutuneita halkeamia,
                           
                        
                              —
                           
                           
                              vähäisiä hankauksesta ja käsittelystä aiheutuneita kuoren vaurioita, joiden kokonaispinta-ala saa olla enintään kuudestoistaosa hedelmästä.
                           
                        Vesimelonin kanta saa olla enintään viiden senttimetrin pituinen.
               
            
                  ii)
               
               
                  II luokka
                  Tähän luokkaan kuuluvat vesimelonit, joita ei voida luokitella I luokkaan mutta jotka vastaavat edellä määriteltyjä vähimmäisvaatimuksia.
                  Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina:
                  
                              —
                           
                           
                              muotovirheitä,
                           
                        
                              —
                           
                           
                              arpeutuneita halkeamia,
                           
                        
                              —
                           
                           
                              värivirheitä; vaaleata kuoren väriä kohdassa, jossa hedelmä on kehittyessään kosketuksissa maahan, ei pidetä virheenä,
                           
                        
                              —
                           
                           
                              vähäisiä kolhiutumia,
                           
                        
                              —
                           
                           
                              hankauksesta tai käsittelystä aiheutuneita taikka tuholaisten tai tautien aiheuttamia kuoren vaurioita, joiden kokonaispinta-ala saa olla enintään kahdeksasosa hedelmästä.
                           
                        
            III   KOKOLAJITTELUA KOSKEVAT SÄÄNNÖKSET
      Koko määritetään tuotteen kappalepainon perusteella. Vähimmäispainoksi on vahvistettu 1 kg.
      Jos vesimelonit tarjotaan myyntiin pakkauksissa, samassa pakkauksessa olevien kevyimmän ja painavimman vesimelonin painoero saa olla enintään 2 kg tai 3,5 kg silloin kun kevyin vesimeloni painaa vähintään 6 kg.
      Vesimeloneja irtotavarana myyntiin tarjottaessa ei tarvitse noudattaa tätä painon yhdenmukaisuutta.
      IV   SALLITTUJA POIKKEAMIA KOSKEVAT SÄÄNNÖKSET
      Jokaisessa pakkauksessa tai irtotavarana myytäessä jokaisessa erässä sallitaan laatu- ja kokopoikkeamien rajoissa tuotteita, jotka eivät ole määrätyn luokan vaatimusten mukaisia.
      A   Sallitut laatupoikkeamat
      
                  i)
               
               
                  I luokka
                  10 prosenttia vesimelonien lukumäärästä tai painosta laskettuna vesimeloneja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.
               
            
                  ii)
               
               
                  II luokka
                  10 prosenttia lukumäärästä tai painosta vesimeloneja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi.
               
            B   Sallitut kokopoikkeamat
      Kaikissa luokissa: 10 prosenttia lukumäärästä tai painosta vesimeloneja, jotka ovat ilmoitettua kokoa suurempia tai pienempiä, mutta eivät kuitenkaan poikkea enempää kuin 1 kg:n ilmoitetuista rajoista.
      Sallittu poikkeama ei kuitenkaan missään tapauksessa koske vesimeloneja, joiden paino on vähemmän kuin 800 grammaa.
      V   PAKKAUKSEN ULKOASUA KOSKEVAT SÄÄNNÖKSET
      A   Tasalaatuisuus
      Kunkin pakkauksen, tai irtotavarana myyntiin tarjottaessa erän, sisällön on oltava tasalaatuinen, ja siinä saa olla ainoastaan samaa alkuperää, lajiketta ja laatuluokkaa olevia vesimeloneja.
      Pakkauksesta, tai irtotavarana myyntiin tarjottaessa erästä, näkyvän sisällön osan on edustettava koko sisältöä.
      I luokassa on lisäksi vesimelonien muodon ja kuoren värin oltava yhdenmukaiset.
      Poiketen siitä, mitä tätä kohtaa edeltävissä säännöksissä säädetään, tämän asetuksen soveltamisalaan kuuluvia tuotteita voidaan sekoittaa nettopainoltaan enintään kolmen kilon myyntipakkauksissa erilajisten hedelmien ja vihannesten kanssa komission asetuksessa (EY) N:o 48/2003 (1) säädetyin edellytyksin.
      B   Pakkaaminen
      Vesimelonit on pakattava siten, että ne tulevat suojatuiksi sopivalla tavalla.
      Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupallisilla merkinnöillä varustettujen materiaalien, erityisesti paperien ja etikettien, käyttö on sallittua edellyttäen, että painatus ja kiinnitys tehdään myrkyttömällä painovärillä ja liimalla.
      Yksittäisiin tuotteisiin kiinnitettävien merkintöjen on oltava sellaisia, että niistä ei aiheudu niitä poistettaessa näkyviä liimajälkiä tai kuoren vaurioita.
      Pakkauksissa, tai irtotavarana myyntiin tarjottaessa erissä, ei saa olla mitään vieraita aineita.
      Irtotavarana kuljetettavat vesimelonit on eristettävä kuljetusvälineen lattiasta ja seinistä sellaisella sopivalla uudella ja puhtaalla suojamateriaalilla, josta ei tartu hedelmiin epätavallista makua tai hajua.
      C   Ulkoasu
      Vesimelonit voidaan tarjota myyntiin:
      
                  —
               
               
                  pakkauksissa, suuret laatikot mukaan luettuina,
               
            
                  —
               
               
                  irtotavarana (suoraan kuljetusvälineeseen lastattuina).
               
            VI   MERKITSEMISTÄ KOSKEVAT SÄÄNNÖKSET
      Kussakin pakkauksessa on oltava samalla sivulla selvin, pysyvin ja pakkauksen ulkopuolelle näkyvin kirjaimin seuraavat merkinnät:
      Ensimmäisessä alakohdassa säädettyjä merkintöjä ei tarvitse tehdä pakkauksiin, jotka sisältävät ulospäin näkyviä myyntipakkauksia, joihin kaikkiin on tehty kyseiset merkinnät. Kyseisiin pakkauksiin ei saa tehdä merkintöjä, jotka voisivat johtaa harhaan. Jos nämä pakkaukset on pakattu kuormalavalle, kyseiset tiedot on annettava vähintään kuormalavan kahdelle sivulle näkyvästi sijoitetulla lomakkeella.
      Kun on kyse irtotavarana kuljetettavista (suoraan kuljetusvälineeseen lastatuista) vesimeloneista, näiden tietojen on oltava tavaroiden mukana seuraavassa asiakirjassa, joka on kiinnitetty näkyvälle paikalle kuljetusvälineen sisäpuolelle.
      Tällä tavoin myyntiin tarjottaessa ei kokomerkintä ole pakollinen.
      A   Tunnistusmerkinnät
      Pakkaajan ja/tai lähettäjän nimi ja osoite.
      Tämä merkintä voidaan korvata seuraavasti:
      
                  —
               
               
                  kaikissa pakkauksissa esipakkauksia lukuun ottamatta viranomaisen antamalla tai tunnustamalla pakkaajaa ja/tai lähettäjää edustavalla koodilla, jota edeltää maininta ”pakkaaja ja/tai lähettäjä” taikka sitä vastaava lyhenne,
               
            
                  —
               
               
                  yksinomaan esipakkauksissa yhteisön alueella sijaitsevan myyjän nimellä ja osoitteella, joita edeltää maininta ”pakattu … varten” tai muu vastaava maininta. Tässä tapauksessa merkinnän on sisällettävä myös pakkaajaa ja/tai lähettäjää vastaava koodi. Myyjän on annettava kaikki valvontayksiköiden tarpeellisiksi katsomat kyseisen koodin merkitystä koskevat tiedot.
               
            B   Tuote
      
                  —
               
               
                  ”Vesimeloneja”, jos sisältö ei ole näkyvissä,
               
            
                  —
               
               
                  lajikkeen nimi (vapaaehtoinen),
               
            
                  —
               
               
                  hedelmälihan väri, jos se ei ole punainen,
               
            
                  —
               
               
                  tarvittaessa maininta ”siemenettömiä” (2).
               
            C   Tuotteen alkuperä
      
                  —
               
               
                  Alkuperämaa ja mahdollisesti tuotantoalue tai kansallinen, alueellinen taikka paikallinen nimitys.
               
            D   Kaupalliset tiedot
      
                  —
               
               
                  Luokka,
               
            
                  —
               
               
                  kokoluokka (jos lajiteltu koon mukaan) vähimmäis- ja enimmäispainona ilmaistuna,
               
            
                  —
               
               
                  kappalemäärä (vapaaehtoinen),
               
            
                  —
               
               
                  nettopaino (vapaaehtoinen).
               
            E   Virallinen tarkastusmerkintä (vapaaehtoinen)
      
         (1)  EYVL L 7, 11.1.2003, s. 65.
      
         (2)  Siemenettömät vesimelonit voivat sisältää kehittymättömiä ja satunnaisesti kehittyneitä siemeniä.